سیبیر تورکلری آراسیندا سایی ۳۰۰ مین نفری کئچن خالقلاردان بیری تووالیلاردیر.
کولت. آذ خبر وئریر کی، اونلارین آدلاری بعضا تووا، بعضا توا شکلینده ایشلنیر. تووالیلارین اؤزلرینین بو اتنونیمی «توا» فورماسیندا ایشلهدیر، لاکین چین منبعلرینده قاقوی، تولو فعلی فورمالارینا دا راست گلینیر. تووالیلارین اتنوگنتیک پروسسینده تکجه تورک خالقلاری دییل، عینی زاماندا مغوللار دا ایشتیراک ائدیبلر. طبیعی کی، چوخ یاخین دؤوره قدر اونلار واحید تووا آدی آلتیندا بیرلشیبلر. اونلارلا باغلی توجینلیلر، سویوتلار و دیگر فورمادا آدلار ایشلدیلیب. موستقیل دؤولت قورومونا مالیک اولان تووالیلار، ۲۰-جی عصرین اوللرینه قدر، یعنی ۱۹۲۰-جی ایله قدر تسین سلالهسی طرفیندن ایداره ائدیلیردی. تسین سلالهسینی چینده بورژوا اینقیلابی نتیجهسینده دئوریلیر. قاریشیقلیق دؤوروندن ایستیفاده ائدن روسییا ۱۹۱۴-جو ایلده تووالیلاری، یعنی تووا ویلایتینی اؤز اراضی آلتینا آلدی و ۱۹۲۱-جی ایلده تووا موستقیل رسپوبلیکا اعلان اولونور. ۱۹۴۴-جو ایله قدر مؤوجودلوغونو قورویان بو موستقیل تورک دؤولتی اس اس ار ای-نین ترکیبینه اولجه موختار ویلایت ایستاتوسوندا قاتیلیر، سونرا ایسه موختار رسپوبلیکا ایستاتوسو آلیر.
سیبیرین تورک خالقلاری دونیا علمینه کیخلاسوو کیمی، آستافیو کیمی، شور ادبیاتینین قوروجولاریندان ساییلان آکسیونووا کیمی عالیملرله یاناشی روسییا دؤولتی اوچون ده خئیلی شخصیتله یئتیشدیریب. تووالیلار ایچریسینده بیر چوخ گؤرکملی شخصیتلردن بیری اولان سرگئی شویگونو اونلارا مثال گؤستره بیلریک. شویگو اصلا تووالی تورکدیر و روسییانین ان ایستراتژی پوستلاریندان بیری اولان مدافعه ناظری وظیفهسینی اجرا ائدیر.
azb_Arab azb_Arab azb_Arab